কলকাতা: পঠন-পাঠনের সময় প্রাথমিক স্কুলের শিক্ষক-শিক্ষিকাদের ভোটার লিস্ট সংশোধনের মত কাজে লাগানো যাবে না ৷ শুক্রবার একথা জানিয়ে দিল কলকাতা হাইকোর্ট ৷ সুচন্দ্রা হালদার নামে এক প্রাথমিক স্কুল শিক্ষকের আবেদনের ভিত্তিতেই এই নির্দেশ দিয়েছে আদালত ৷ কলকাতা হাইকোর্টের এই নির্দেশের ফলে নির্বাচন কমিশনের নির্দেশিকা সংশোধনের প্রয়োজন ৷ কারণ, নির্বাচন কমিশনের নির্দেশেই ভোটার লিস্ট সংশোধনের মত কাজে লাগানো হত প্রাথমিক স্কুলের শিক্ষক-শিক্ষিকাদের ৷ আদালতের এই রায়ের ফলে রাজ্যের প্রায় ৫ কোটি ভোটারের ভোটারলিস্ট সংশোধনের কাজ ব্যাহত হতে পারে.
ভোটের কাজ করবেন না প্রাথমিক শিক্ষকরা, নির্দেশ কলকাতা হাইকোর্টের